钦定古今图书集成/明伦汇编/官常典/第661卷 > 舒璘
## 钦定古今图书集成/明伦汇编/官常典/第661卷 > 舒璘

按《宋史》本传：“璘字元质，一字元宾，奉化人。补入太学，
举乾道八年进士，两授郡教授，不赴。继为江西转运
使干办公事。或忌璘所学，望风心议，及与璘处，了无
疑间。为徽州教授，徽习顿异。《诗礼》久不预贡士，学几
无传。璘作《诗礼讲解》，家传人习，自是其学濅盛。丞相
留正称璘为当今第一教官，司业汪逵首欲荐璘，或”
谓璘举员已足，逵曰：“吾职当举教官，舍斯人其谁先”
卒剡荐之，知平阳县。